เรื่องร้องเรียน (สอบถาม,ร้องเรียน) วันที่ 2023-07-18 09:20:18 — แขวงดอนเมือง เขตดอนเมือง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023938
ขอให้เร่งดำเนินการจ่ายเงินสงเคราะห์ในการจัดการศพตามประเพณี หรือเงินทำศพผู้สูงอายุ รายละ 3,000 บาท (สามพันบาทถ้วน) ให้แก่ผู้ร้อง เนื่องจากผู้ร้องแจ้งว่าสามีผู้ร้อง ได้เสียชีวิตเมื่อช่วงประมาณเดือนพฤศจิกายน 2565 และผู้ร้องได้เดินทางไปยื่นเรื่องขอเงินช่วยเหลือจัดการศพผู้สูงอายุฯ เมื่อประมาณช่วงต้นเดือนมีนาคม 2566 (ไม่ทราบวันที่แน่ชัด) ที่กระทรวงพัฒนาสังคมและความมั่นคงของมนุษย์ ประจำสำนักงานเขตดอนเมือง ช่วงเวลาประมาณ 13.00 น. พบเจ้าหน้าที่เพศหญิง (ไม่ระบุรายละเอียดเจ้าหน้าที่เนื่องจากเพียงกล่าวถึงเท่านั้น) รับเรื่องและแจ้งกับผู้ร้องว่า "รับเรื่องเรียบร้อยแล้ว มีอะไรจะติดต่อไป เนื่องจากต้องรอคิวยาว" แต่ไม่มีเอกสารยืนยันการรับเรื่องของผู้ร้องแต่อย่างใด ล่าสุดวันที่ 12 มิถุนายน 2566 ผู้ร้องได้โทรศัพท์ติดต่อไปสอบถามความคืบหน้าของเรื่องผ่านหมายเลขโทรศัพท์ 0 2565 9411 เจ้าหน้าที่เพศหญิง (ไม่ระบุรายละเอียดเจ้าหน้าที่เนื่องจากเพียงกล่าวถึงเท่านั้น) รับสายและสอบถามผู้ร้องว่า "ได้ทำการยื่นเรื่องไว้ตั้งแต่เดือนไหน" ผู้ร้องแจ้งว่า "ยื่นไว้เมื่อประมาณต้นปี" เจ้าหน้าที่จึงแจ้งกับผู้ร้องว่า "คนที่ยื่นไว้ตั้งแต่เดือนตุลาคมปีที่แล้วยังไม่ได้รับเงินเลย คิวยาวต้องรอคิวก่อน มีอะไรจะติดต่อกลับไปแจ้งเอง" อีกทั้งผู้ร้องแจ้งว่าเจ้าหน้าที่ยังไม่ได้มีการสอบถามรายละเอียดเกี่ยวกับ ชื่อ-นามสกุลของผู้ร้อง เพื่อนำไปตรวจสอบข้อมูลว่าถึงขั้นตอนใด ซึ่งผู้ร้องเห็นว่าได้ไปยื่นเรื่องไว้เป็นระยะเวลาหลายเดือนแล้วแต่เรื่องยังไม่มีความคืบหน้าแต่อย่างใด ส่งผลให้ผู้ร้องได้รับความเดือดร้อน จึงเห็นควรให้หน่วยงานที่เกี่ยวข้องเร่งดำเนินการกรณีดังกล่าว เพื่อบรรเทาความเดือดร้อนให้แก่ผู้ร้อง
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata